Changes (երգ, Դեյվիդ Բոուի)

**«Changes»,** Դեյվիդ Բոուիի ստեղծագործությունը, որն ի սկզբանե թողարկվել է «Hunky Dory» ալբոմում 1971 թվականի դեկտեմբերին, 1972 թվականի հունվարին թողարկվել է որպես սինգլ։ Չնայած այն հանգամանքին, որ երգը չի ընդգրկվել բրիտանական հիթ-շքերթի լավագույն սինգլների թոփ 40-ում, «Changes»-ը դարձել է Բոուիի ամենահայտնի երգերից մեկը։ Երգի բառերը հաճախ մեկնաբանվում են որպես մանիֆեստ երգչի փոփոխական բնույթի, նրա սեռական երկիմաստության և 1970-ականների ընթացքում իմիջի և երաժշտական ոճի հաճախակի վերափոխումների մասին։ Այս սինգլը բերվում է որպես Դեյվիդ Բոուիի հյուսիսամերիկյան պաշտոնական առաջնաելույթը, չնայած այն հանգամանքին, որ «The Man Who Sold the World» երգը Հյուսիսային Ամերիկայում թողարկվել էր երկու տարի առաջ։

## Երաժշտություն և լիրիկա
Երգը ստեղծվել է որպես գիշերային ակումբներում հնչող երգերի պարոդիա, Բոուին դրան նշանակություն չի տվել, և բավականին զարմացել է, երբ այն սկսել են հաճույքով երգել համերգների ժամանակ, ապա երգը դարձել է հիթ։ Երգի սկզբի դաշնամուրային մասերը  կատարել է Ռիկ Ուեյքմանը (հետագայում Yes խմբի լեգենդար ստեղնաշարահարը), երգի վերջում սաքսոֆոն է նվագում հենց Դեյվիդ Բոուին։ Երգի ստեղնաշարային վերադաշնակմամբ զբաղվել է Միք Ռոնսոնը, իսկ նրա «կակազող» կրկներգը համեմատել են My Generation խմբի «The Who» երգի հետ։

Երգի բառերը կենտրոնացած են կոմպուլսիվ վարքագիծի հարկադրական բնույթի վրա («տարօրինակ հոբբիները հմայում են ինձ / Փոփոխությունները հավաքում են այն տեմպը, որով ես անցնում եմ») և երաժիշտի հեռավորությունը ռոք մեյնսթրիմից։ Կոմպոզիցիան մեկնաբանվել է նաև որպես «Modern Kind՝ նոր շարժում»-ի գովազդ, այս թեման կրկնվում է ալբոմի հաջորդ թրեքում՝ «Oh! You Pretty Things»։ «Rolling Stone» ամսագիրը «Hunky Dory» ալբոմի մասին հոդվածում նշում էր, որ «Changes» երգը կարող է «մեկնաբանվել որպես երիտասարդի փորձ՝ հասկանալու, թե ինչպես է նա արձագանքելու, երբ գա ժամանակը պառակտված սերնդի հայհոյված կողմում լինելու»։

## Թողարկում և ազդեցություն
Բոուիի համաձայնությամբ բրիտանացի երաժիշտ Փիթեր Նունը ձայնագրել է «Oh! You Pretty Things» երգը, որը քննադատները հետագայում կոչել են «երգ, որը պետք է դառնար «Hunky Dory» ալբոմի աչքի ընկնող սինգլը», «Changes» կոմպոզիցիան որպես սինգլ ընտրվել է 1972 թվականի հունվարին։ Ինչպես և ալբոմը, երգը ստացել է քննադատների դրական արձագանքը, բայց զգալի հաջողություն չի ունեցել չարթերում, այն ձախողվել է երաժշտի հայրենիքում, իսկ ամերիկյան հիթ-շքերթում չի հասել Top 40-ին։

Զիգգի Սթարդաստի 1972-73 թվականների շրջագայության ընթացքում երգը եղել է Բոուիի համերգային ելույթների պարտադիր համարը, այնուհետև այն կատարվել է *Diamond Dogs* (1974 թվական) և *Station to Station* (1976 թվական) շրջագայությունների ժամանակ։ Ըստ Բոուիի, երգը վերածվել է մի տեսակ հրեշի, որին հանդիսատեսը չէր դադարում պահանջել համերգների ժամանակ «Ես գաղափար չունեի, որ նա այդքան հայտնի բան կդառնա»։ «Rolling Stone» ամսագրի 2004 թվականի «Բոլոր ժամանակների 500 մեծագույն երգեր» հարցման արդյունքում կոմպոզիցիան զբաղեցրել է վարկանիշի 128-րդ հորիզոնականը։ 2016 թվականի նոյեմբերի 27-ին «Changes»-ը ընդգրկվել է Գրեմմիի փառքի սրահում։

Կոմպոզիցիան հայտնվել է «Սիմփսոններ» մուլտսերիալի դրվագներից մեկում («It’s A Mad, Mad, Mad, Mad Marge», 2000 թվական)․ Հոմերը, մեքենան վերանորոգելիս երգում է իր սեփական խոսքերը այս երգի համար․ «Ch-ch-ch-changes! Time to change the oil! Changes! Don’t want to be an oily man…»։

## Քավեր տարբերականեր
* Butterfly Boucher՝ ձայնագրել է «Շրեկ 2» (2004) մուլտֆիլմի սաունդթրեքը Դեյվիդ Բոուիի հետ վոկալով։
* Լինդսի Լոհան՝ ձայնագրել է «Changes»-ի քավեր տարբերակը 2004 թվականի «Բեմի աստղը» ֆիլմի համար։
* Jack's Mannequin piano՝ ռոք խումբ, որը կատարել է այս երգը ուղիղ եթերում։
* Bananarama-ն պրոդյուսերներ Մայք Սթոքի և Փիթ Ուոթերմանի հետ ձայնագրել է երգը 1993 թվականին, սակայն այն երբեք պաշտոնապես չի թողարկել։
* Puppini Sisters-ը թողարկել է այս երգը իրենց 2016 թվականի «The High Life» ալբոմում։ FillY-ը և Մարտին Կալոգրիդիսը այս տարբերակը ևս երկու անգամ ռեմիքսավորել են։

## Ձայնարկության մասնակիցներ
**Պրոդյուսերներ**
** Քեն Սքոտ
** Դեյվիդ Բոուի

**Երաժիշտներ**
** Դեյվիդ Բոուի՝ վոկալ, կիթառ, սաքսոֆոն
** Միկ Ռոնսոն՝ կիթառ, լարային վերադաշնակում
** Թրևոր Բոլդեր՝ բաս
** Միք Վուդմանսի՝ հարվածային գործիքներ
** Ռիկ Ուեյքման՝ դաշնամուր

## Հիթ-շքերթներ

## Ծանոթագրություններ

Կատեգորիա:Երգեր այբբենական կարգով
Կատեգորիա:Սինգլներ այբբենական կարգով
Կատեգորիա:1971 երգեր